《送徐布政之广东》
宋代·王称

连山隔星纪，雄藩控边陲。内分青琐彦，远牧沧海涯。

春云拥画戟，白日明绣衣。一朝立意气，万里生光辉。

都门别同袍，尊酒秋风时。丈夫贵有为，岂作儿女悲。

停杯赠马策，脱颖囊中锥。何必守章句，终年困蓬藜。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。